Tisztelt Tagtársunk!

Prof. Dr. Jakab Éva elnök asszony megbízásából értesítem, hogy a Magyarországi Humboldt-Egyesület tagjai tudományos eredményeinek bemutatása és a szakmai párbeszéd élénkítése céljából 2016-ban indított Humboldt KlubIII. rendezvényét - a 2017. október 9-én kiküldött előzetes meghívóban foglaltaknak megfelelően - az alábbiak szerint tartjuk meg:

Időpont: **2017. november 24-én (péntek) 14,00 óra**

Helyszín: a Németországi Szövetségi Köztársaság Nagykövetségének rendezvényterme (**1014 Budapest, Úri u. 64-66.**)

A III. Humboldt Klub felkért előadói:

**Prof. Dr. JAKAB László DSc**, egyetemi tanár, dékán (Budapesti Műszaki és Gazdaságtudományi Egyetem Villamosmérnöki és Informatikai Kar)

Előadása címe: „Okos városok, önvezető autók”

**Prof. Dr. GAÁL István DSc**, egyetemi tanár (Debreceni Egyetem Matematikai Intézet Algebra és Számelmélet Tanszék)

Előadása címe: „Diophantosztól a szuperszámítógépig”

Tisztelettel kérem, hogy a szervezés megkönnyítése érdekében részvételi szándékát a herger.csabane@ajk.pte.hu címen jelezze! Bízunk abban, hogy minél több tagtársunknak módjában áll jelenlétével megtisztelni a felkért előadókat és Egyesületünk szakmai közönségét.

A rendezvényen lehetőség lesz arra is, hogy a "Humboldt Almanach 2017" egy példányát átvegye, amennyiben ez még nem történt meg.

Egyben értesítem, hogy

- a 2017. szeptember 21-i nagykövetségi alumni-találkozóról szóló beszámoló (<http://www.humboldt.hu/sites/default/files/21._09._2017_bericht_alumniveranstaltung.pdf>) és az ott készült képek (<http://www.humboldt.hu/node/226>) valamint

- a Prof. Dr. Tüskés Gábor által szervezett Humboldt-Kolleg ("Aufgeklärte Sozietäten, Literatur und Wissenschaft im Mitteleuropa", Budapest, 2017. október 11.-15.) képei (http://www.humboldt.hu/node/227) Egyesületünk honlapján megtalálhatók.

Tisztelettel üdvözli:

Herger Csabáné Eszter

titkár

Magyarországi Humboldt Egyesület